આ અંગે ભારત ખાતેના ચીન દૂતાવાસના પ્રવકતા શીએ લિયાને જણાવ્યું કે માનસરોવર યાત્રા અંગે બંને દેશોએ પરસ્પર સમજૂતી કરવાની દિશામાં પહેલ કરી છે, જેમાં નાથુલાના માર્ગેથી શિજાંગની યાત્રામાં સાત જૂથમાં કુલ 350 યાત્રિકો જોડાય તેવી સંભાવના છે. તેમણે વધુમાં જણાવ્યું હતું કે થોડા દિવસ પહેલાં યાત્રિકો રવાના થતાં પહેલાં ભારતીય સીમા સુરક્ષા દળના જવાનો ચીનના વિસ્તારમાં આવી ગયા હતા અને તેમણે ડોકલામમાં ચીનની સેનાની કાર્યવાહીને ખલેલ પહોંચાડવા પ્રયાસ કર્યો હતો. તેથી ભારતીય યાત્રિકોની સલામતીને ધ્યાનમાં લઈ નાથુલા વિસ્તારના શિજાંગમાં તેમને જતા અટકાવવામાં આવ્યા હતા. તેમણે એવી પણ સ્પષ્ટતા કરી હતી કે ચીનની આવી કાર્યવાહીને ભારત તરફથી એવી રીતે જોવામાં આવી હતી કે ચીને ભારતની સરહદમાં ઘૂસણખોરી કરી છે. તેથી ભારત તેનાથી ચિં‌તિત છે અને ચીનને જણાવ્યું હતું કે આવી સ્થિતિથી ભારત પર ગંભીર અસર પડી શકે તેમ છે.